Maestrat, ànima interior posa en marxa un sistema de venda en línia d'experiències turístiques - Radio La Vall d'Uixó - Cadena Ser\nMaestrat, ànima interior posa en marxa un sistema de venda en línia d'experiències turístiques\nPublicat el 09 Setembre 2021 | Imprimeix\n“Estem en un temps en el qual fer turisme té un gran component en línia. La gent mira, cerca, esbrina tot el que pot saber d'una destinació turística abans d'acudir allí. Després ja, amb tot més o menys programat, es desplaça a la destinació. Per això, les institucions que promovem el turisme, hem d'aprendre aquesta cultura del nou turista i oferir les eines perquè eixa acció de cerca i reserva la puga fer amb facilitat”, així ha detallat Kevin Salvador, president de l’Associació de Promoció Turística Maestrat, ànima interior, el motiu de posar en marxa el sistema de venda d'experiències turístiques a la web de l'associació.\nAquesta nova eina digital de reserves turístiques ha sigut presentada hui en la Diputació de Castelló amb la participació del president de l'associació i la diputada de turisme Virginia Martí, qui ha lloat els avantatges d'aquesta iniciativa perquè permetrà “acostar l'oferta a la demanda des de pràcticament qualsevol punt del territori”.\nXert, Vilar de Canes, Traiguera, Tírig, Sant Mateu, Sant Jordi, Rossell, La Jana, Cervera del Maestre, Canet lo Roig i Càlig són els municipis que componen l'associació que es promociona amb la marca turística “Maestrat, Ànima Interior”.\nLa vocació de l'associació és donar a conèixer i posar en valor tots els recursos turístics que posseeix aquest territori, amb un fum d'enclavaments i paisatges únics pel seu valor natural, cultural i també gastronòmic i rural.\n"Des de l'associació s'està treballant des del primer dia per a la identificació, disseny, conceptualització i desenvolupament de productes i experiències turístiques amb la finalitat de comercialitzar-les. I ara, aquest motor de reserves permetrà precisament això, facilitar l'assistència de públic a les activitats. Amb una doble funció social actualment en temps de covid i és que, ens permet controlar amb facilitat l'aforament i evita que es presenten més persones de les que les normes sanitàries aconsellen”, ha continuat dient Kevin Salvador.\nEls participants en la roda de premsa han destacat aquesta iniciativa dient que l'aplicació de les noves tecnologies al sector turístic suposa sempre un benefici intrínsec per a la promoció. Però a més, en aquest cas, quan la destinació turística es troba enclavada a l'interior, es tracta de xicotets municipis i amb menys recursos que les grans ciutats, l'avantatge d'internet és molt major, perquè amb menys recursos es pot obtindre més potencial.\nAlguns dels avantatges que s'aconsegueixen amb aquesta eina digital són:\nPossibilitat de compra en qualsevol hora, qualsevol dia de l'any.\nEstableix una relació directa entre el turista i el proveïdor d'experiències.\nFacilita l'oferta d'experiències del sector públic i privat als potencials visitants.\nPermet organitzar el viatge abans d'eixir, amb el que suposa d'estalvi de temps per a gaudir de la destinació turística, una vegada allí.\nPer a efectuar la compra d’entrades a les experiències s'accedeix des de la web https://maestrat.travel/ i les reserves es realitzen des dels menús de cadascuna de les activitats. Es pot utilitzar des de qualsevol dispositiu (pc, mòbil o tableta). A més, permet no sols reservar la plaça en l'activitat seleccionada, sinó també pagar el tiquet d'entrada i fins i tot, en algunes situacions, poder-se beneficiar de descomptes si es reserva en línia.\nAquesta iniciativa, com ha explicat Kevin Salvador, “forma part del procés d'innovació d'aquesta zona rural, la qual cosa està possibilitant revitalitzar l'interior i donar-lo a conèixer de manera més senzilla a tothom. Aquesta és una de les accions incloses en el Pla de Dinamització i Governança Turística en el qual estan col·laborant mitjançant conveni l’Associació de Promoció Turística Maestrat, ànima interior, el Patronat de Turisme de Castelló i Turisme Comunitat Valenciana”.


ENCOIXINAT DE FLOCS\nInici / Categories / Envasats / ENCOIXINAT DE FLOCS\nFlocs de diferents tipus de fusta especial per a protegir el terra.\nMaterial de mida uniforme d’aspecte natural i de color clar.\nPer a testos de plantes:\nEvita la proliferació de males herbes estalviant el consum d’herbicides o la seva eliminació manualment i a més s’estalvia en el reg d’aigua. Per a la seva utilització cobrirem 2 o 3 cm. per damunt del substrat. Molt recomanable per a vivers professionals de plantes.\nPer a Horticultura ecològica, per al jardí i grans superfícies enjardinades (parterres, camins, al voltant del tronc dels àrbres, zones a les quals no es pot col.locar gespa, zones que s’embassen fàcilment.....)\nÒptim per una decoració amb un acabat natural.\nPer la seva utilització escampar amb molta precaució entre les plantes un gruix de 4 o 5 cms. d’ENCOIXINAT DE FLOCS.\nCaracterístiques ENCOIXINAT DE FLOCS\nDensitat aproximada 100 kg/m3\nAnterior M'interessa Següent


El taller del metall acull un nou curs del Programa de Qualificació Professional (PQPI)\nEls alumnes del curs, amb l'alcalde i el regidor del l'Àrea de Promoció Econòmica\nUna dotzena d’alumnes han començat aquest mes de desembre, al Taller del Metall del Pla de la Bruguera, el curs 2011-2012 del Programa de Qualificació Professional Inicial (PQPI) d’auxiliar en fabricació mecànica i d’ajust i soldadura. L’acte inaugural del curs va tenir lloc ahir dilluns, 12 de desembre, i va comptar amb l’assistència de l’alcalde, Ignasi Giménez, i del regidor de l’Àrea de Promoció Econòmica, Joan Creus.\nEl PQPI, que s’inclou dins el Dispositiu Local d’Inserció engegat per l’Ajuntament, és coordinat conjuntament per les regidories d’Ocupació, Educació i Benestar Social i s’adreça a joves de 16 i 21 anys que no han obtingut el títol de Graduat en Educació Secundària Obligatòria.\nL’objectiu és proporcionar-los formació bàsica i professional que permeti una inserció social i laboral satisfactòria, així com la seva continuïtat formativa. Així, es pretén donar als alumnes eines per a la professionalització en un sector específic com és la soldadura i el metall, i al mateix temps es donen altres continguts transversals.\nAquesta és la quarta edició del PQPI, un programa homologat pel Departament d’Educació i que ha estat subvencionat amb 62.436 euros pel Servei d’Ocupació del Departament de Treball de la Generalitat de Catalunya (SOC). El curs, que es perllongarà fins al mes de juliol, compta amb la participació de dos docents. Té una durada de 899 hores, repartides en 695 hores de formació teòrica i 204 hores de pràctiques en diferents empreses de Castellar i rodalia.\nSi aproven el PQPI, els alumnes que participen d’aquesta iniciativa poden continuar la seva formació per diversos camins. En aquest sentit, poden accedir a estudiar un cicle de grau mig. També poden realitzar altres cursos de formació ocupacional o estudiar a l’Escola d’Adults amb l’objectiu de treure’s el certificat de l’ESO. En anteriors edicions, alguns alumnes han pogut inserir-se al mercat laboral a partir de les tasques desenvolupades a les empreses de pràctiques.\nEl curs del PQPI es farà per segon any consecutiu al nou taller del metall que es troba situat en una nau de 500 metres quadrats del polígon industrial del Pla de la Bruguera. L’espai disposa de tots els mitjans necessaris per a la realització de cursos de soldadura i mecànica industrial i compta amb vestidors, una aula de formació i un local annex.\nCurs de soldador/a\nPrecisament, el taller del metall acull també des del passat mes de novembre un curs de formació ocupacional de soldador/a d’estructures metàl·liques pesants. Aquesta oferta formativa compta amb la participació de 20 alumnes en situació d’atur, té un pressupost de 56.000 euros i està subvencionada íntegrament pel Servei d’Ocupació de Catalunya de la Generalitat. El curs és de 480 hores i s’allargarà fins al proper mes d’abril.\nC. de l' Anoia, 2


Les altes temperatures situen Barcelona i Tarragona amb avís groc, i Girona i Lleida amb alerta taronja\nPublicat 23/7/2019 10:14:07 +02:00CET\nLes altes temperatures posaran aquest dimarts en risc 38 províncies i estaran amb avís groc per calor Almeria, Còrdova, Granada, Jaén, Sevilla, Cantàbria, Albacete, Ciudad Real, Conca, Guadalajara, Toledo, Àvila, Palència, Salamanca, Segòvia, Sòria, Valladolid, Barcelona, Tarragona, Madrid, Badajoz, Càceres, Eivissa i Formentera, Mallorca i Menorca.\nLes altes temperatures posaran en alerta taronja (risc important) Osca, Terol, Saragossa, Burgos, Girona, Lleida, Navarra, La Rioja, Àlaba i Guipúscoa, mentre que s'elevarà a alerta vermella (risc extrem) Biscaia.\nA més, en risc per tempestes es troben Cantàbria, Toledo, Ciudad Real, Guadalajara, Àvila, Burgos, Lleó, Palència, Salamanca, Valladolid, Zamora, Madrid, Lugo, Orense i Astúries.\nSegons AEMET, aquest dimarts predominarà un cel ras excepte a l'interior peninsular, on la nuvolositat d'evolució diürna podrà provocar ruixats i tempestes a les zones del Pirineu, a la serralada Cantàbrica, al Sistema Central i a les serres del sud-est.\nA més, s'esperen abundants núvols baixos a l'entorn del litoral Cantàbric, a l'àrea de l'Estret i a Melilla, amb alguna precipitació ocasional. A les Canàries hi haurà intervals nuvolosos al nord de les illes a més de possibilitat de pluges febles a les illes amb més relleu, i al sud predominarà el cel clar.\nPel que fa a les temperatures, les diürnes experimentaran pocs canvis al sud-est peninsular i a la resta del país, sobretot al terç nord, ascendiran. Les temperatures s'enfilaran per sobre dels valors normals, especialment a l'interior nord i una mica per sota a les Canàries.\nFinalment, a l'Estret i al litoral d'Almeria bufaran intervals de vent fort. A més, apareixeran vents de component nord a Galícia, de component est a l'àrea mediterrània i vents alisis a les Canàries. Pel que fa a la resta del país, bufaran vents fluixos, encara que és probable que a la Meseta i a l'est d'Andalusia hi hagi ratxes molt fortes associades a tempestes.


Garraf - Comencen les obres de reparació i millora de la pista de la Plana Novella a Begues, al Parc del Garraf - L'informatiu\nGarraf Hi haurà talls de circulació puntuals fins a finals d'any\nComencen les obres de reparació i millora de la pista de la Plana Novella a Begues, al Parc del Garraf\nLa pista de Begues a Plana Novella.\nÉs previst que comencin les obres de reparació i millora de la pista de Begues a la Plana Novella el dilluns 13 de novembre. Es tracta d'un projecte que té un cost d'uns 183.000 euros que van a càrrec del Parc del Garraf. Els treballs, amb una durada prevista d'entre dos i tres mesos, garantiran el trànsit i la seguretat d'una de les principals vies d'accés al Parc. A partir del dia 27 de setembre i fins al 8 de gener del 2022 la pista romandrà tancada de les 8 a les 18 h de dilluns a divendres. Entre el 9 de desembre i el 7 de gener del 2022 estarà totalment tancada per formigonar. La pista estarà tancada per a tots els vehicles motoritzats i no motoritzats, tots els dies de la setmana i 24 h al dia.\nLa pista de Plana Novella a Begues és una de les vies més utilitzades al Parc del Garraf, ja que la seva amplada fa que sigui la d'ús preferent per accedir al centre del Parc. Per aquest motiu, la pista ha requerit els darrers anys de diferents treballs de manteniment per garantir-hi el trànsit i reparar-ne els danys per erosió.\nPrecisament, el fet de no tenir un ferm estabilitzat fa que aquests treballs parcials no siguin suficients i la pista necessiti un projecte integral de reparació del ferm i millora del drenatge en tot el recorregut que faci més viable el pas de vehicles al Parc i a la seu de la Pleta.\nPodeu ampliar la informació a la pàgina web Avisos i alertes del Parc del Garraf.\nFont de la informació: Ajuntament de Begues i Xarxa de Parcs Naturals\nCategoria: Garraf, Prevenció incendis, ODS,\nExpedient 'Obres de reparació i millora de la Pista de la Plana Novella a Begues'\nAvisos i alertes del Parc del Garraf\nLa notícia a la web de l'Ajuntament de Begues


L’orige de les festes en el Regne de Valencia – Valencians.info\nL’orige de les festes en el Regne de Valencia\nUna de les manifestacions mes profundes de l’idiosincrasia d’un poble son les festes. Manifestacions socials del caracter ludic del ser huma, cada poble te una forma de manifestar-se. Generalment unides a la commemoracio d’algun fet historic i, molt a sovint, a la celebracio en honor d’alguna invocacio a Jesucrist, a la Verge Maria o ad algu dels numerosos sants o santes del calendari lliturgic.\nEn el Regne de la Valencia cristiana, pronte arraïlaren i s’estengueren les devocions a dos sants que tenien molt que vore en el conte dels bens materials: la salut del cos, en primer lloc, encomanada al provençal Sant Roc, que lliurava del terrible açot de la pesta, i la proteccio dels animals domestics, imprescindibles en una societat agraria, que s’encomanava al anacoretà Sant Antoni. Tambe arrïlà pronte, en un poble religios, preocupat per la salvacio de l’anima, el cult a l’oriental Santa Barbera, que lliurava als que l’invocaven en vida d’una mort sobta sense rebre els sacraments, a vegades produïda per un raig en la tempestat que tambe podia arrasar les collites si anava acompanyada de pedra.\nSi els sociolecs han d’estudiar les manifestacions socials que inevitablement produixen les festes, la missio dels historiadors es escorcollar el moment de la seua aparicio i les possibles causes, tant endogenes com exogenes que les produiren. En el fons se tracta d’averiguar l’originalitat i les interrelacions que es donen entre distints pobles i arees culturals. Moltes vegades en l’orige de la festa està la commemoracio d’algun fet de notable rellevancia, com la consagracio de la Catedral de Valencia el 9 d’Octubre de 1238, que determinà l’institucio d’una festa civic-religiosa plena de significat historic, associada a la costum popular de la mocadorà, i la devocio al sant del dia, el bisbe atenienc Donis.\nEn atres casos la devocio particular d’un lloc a un determinat sant era conseqüencia llogica de l’irradiacio produida per un monasteri o convent establit en el seu terme: Sant Benet en el cas dels Benedictins, Sant Pere Nolasc en els mercedaris, Sant Francesc en els minims, Sant Jeroni o Sant Onofre en els eremites. A vegades la predileccio per un sant i el corresponent nomenament de patro o patrona, provenia de la consecucio per algun magnat d’una reliquia notable: aixina passà en la Pobla de Farnals, on el franciscà Fr. Joaquim Ferrer, per gracia de Pio VI, portà en 1789 el cos de Sant Feliu. Vinalesa nomenà patro a Sant Honorat, quan a principi del sigle XVI, Lluïs Juan, senyor del lloc, portà de Roma una reliquia del Sant. Per el mateix temps, el beneficiat de Moncada, En Alexandre de Blanes, conseguix portar tambe d’Italia, un osset de la ma de Santa Barbera, a la que poble pronte li prengue devocio dedicant-li una capella, nomenant-la patrona i estenent la seua devocio per tota la contornada.\nNo va ser fins al sigle XVII quan l’Iglesia regula la celebracio de les fesdtes i la obligatorietat de descans en alguns dies determinats, per la bula d’Urba VIII (1642), i sera, ben entrat el sigle XVIII, quan el Comte d’Aranda tracta de ficar orde en les festes a celebrar en els distints pobles iberics (1770).\nLluis Corell Ruiz (Historiador)\nCultura, Historia, Tradiciones\n9 d'Octubre, Festes, Sant Antoni, Sant Roc, Santa Barbera


Risto Mejide ha compartit en les xarxes el seu malestar amb un titular que parla de la seua dona, Laura Escanes\ndimecres, 20 de novembre 2019 - 20:03h\nRisto Mejide té uns 3 milions de seguidors en Twitter | Cuatro\nEl publicista i presentador de televisió és molt actiu en les xarxes, a on aprofita les seues intervencions per a ser molt crític i denunciar certes injustícies. Algunes d'estes vinculades a la seua pròpia persona. En este cas, Risto ha hagut de fer front a un titular publicat en el digital 'Crónica Directo' a on dediquen un article a la seua dona, Laura Escanes.\nEste article partix d'un titular molt desafortunat que diu «Laura Escanes abandona a la seua filla per a anar-se'n de copes». Davant de la publicació d'esta notícia, Risto ha volgut compartir la pantalla a on apareix el text i ha aprofitat per a etiquetar al periodista que la redacta.\nPosa el masclisme sobre la taula\nRisto ha explicat que es dedica a presentar 'Todo es mentira' per a poder denunciar i remarcar la faena que fan alguns periodistes com el que firma esta notícia. Un text que ha catalogat com a masclista i repugnant. Després d'estes afirmacions, han sigut moltes les persones que l'han recolzat i han mostrat el seu desacord en el text publicat pel citat mitjà de comunicació.


Espai Vital: Geli inaugura les noves urgències de l'Hospital Plató\nGeli inaugura les noves urgències de l'Hospital Plató\nLa consellera de Salut de la Generalitat, Marina Geli, ha presidit l'acte d'inauguració de les noves urgències de l'Hospital Plató de Barcelona que es posarà en funcionament a partir del proper mes de novembre.\nLa nova zona d'urgències podrà atendre 25.000 visites l'any, davant les 8.000 que s'atenen actualment. Un altre objectiu és millorar l'accessibilitat dels pacients del barri de Sarrià-Sant Gervasi i afavorir el contínum assistencial per als pacients atesos.\nL'hospital ha realitzat una inversió d'1,5 milions en l'obre i equipament de les noves urgències, que tenen 470 m2 de superfície, més del doble que fins ara, i compten amb 18 boxs. També s'ha apostat per les noves tecnologies, que permetran sistematitzar el procés de triatge dels diferents casos que s'atenguin.\nEspai Vital Espai vital los 12:03\nEtiquetas: Hospital Plató


Entrenament - MARATÓ BARCELONA\nEl desafiament de córrer 42,195km és excepcional i les emocions que viuràs abans, durant i després de la carrera són incomparables. Per a fer-ho amb total seguretat, cal seguir els consells d'un expert. Et presentem “El Racó del Coach”, de la mà d'Ignasi de la Rosa i la seva empresa especialitzada en alt rendiment SportPRO Training.\nConsulta els entrenaments adaptats al teu objectiu de temps.\nPrograma d'entrenament per a finalitzar la Marató en un temps de 3 hores.\nPrograma d'entrenament per a finalitzar la Marató en un temps de 3 hores i mitja.\nPrograma d'entrenament per a finalitzar la Marató en un temps de 4 hores.\nPrograma d'entrenament per a aquells que el seu objectiu és finalitzar la Marató.\nEl Racó del Coach\nIgnasi de la Rosa. CEO SportPRO Training\nQuè significa Marató Barcelona per a tu?\nÉs la Marató de casa, aquella en el que mentre corres, cada carrer et va portant records i vivències molt diferents a les d'una marató, aquella en el que estàs esperant cada barri perquè coneixes la ciutat i en el que saps que els teus amics i la teva família estaran allí animant-te. Preparar una Marató és sinònima d'un repte, amb amics o sol, però un repte per al qual cal preparar-se. “Ignasi de la Rosa, finisher Marató Barcelona 2014 en 2h48”)\nLes teves cites amb el coach:\nEt proposem 4 sessions de Live Instagram perquè puguis resoldre els teus dubtes, escoltar consells del coach i fins i tot d'altres convidats nutricionistes, psicòlegs i el director de cursa en el compte d'Instagram de la Marató:\n10/02 a les 20:30h\n22/02 a les 20:30h\n12/04 a les 20:30h\n03/05 a les 20:30h\nVisitar el perfil d’Instagram\nEntrenament de posada a punt\nEl diumenge 20 de febrer, a la pista d´atletisme Mar Bella i de 9h a 11h organitzem un test de 10km per valorar el punt de partida, ritmes i zones de FC. El nostre coach, Ignasi de la Rosa - SPORT PRO, guiarà l´entrenament. Disposarem de guarda-roba i en finalitzar hi haurà avituallament líquid.\nEntrenament de fartlek a Front Marítim\nEl diumenge 20 de març, de 9h a 11:30, entrenament de fartlek de 15km per terreny pla i asfaltat. S'organitzaran quatre grups de 35-40 corredors amb ritmes diferents guiats per llebres, es realitzarà una primera part de 2,5 km a 30 sec per sobre del ritme de competició (ritme objectiu del grup) 5 km a ritme objectiu de carrera i els darrers 2,5 km 30 sec per sota del ritme. Hi haurà avituallament líquid en finalitzar a més de guarda-roba.\nEntrenament "Test 30k by Finisher"\nDiumenge 17 d'abril, de 9h a 11:30 celebrem, l'entrenament Test 25-30k by Finisher, a ritme objectiu de carrera, en terreny pla i asfaltat. S'organitzaran quatre grups de 35-40 corredors amb ritmes diferents. L'entrenament serà guiat per pacemakers que marcaran el ritme, a més hi haurà avituallament líquid durant i en acabar. L'organització habilitarà un espai per a guarda-roba.


Albergs i cases de colònies Archives - Turisme de la Ribera d'Ebre\nTipus: Albergs i cases de colònies\nEdifici construït específicament com a casa de colònies, pensada per acollir grups grans (escoles, associacions, esplais, famílies i amics). Habitacions de 8 places (7), de 6 (3), de 4 i 2.... [Veure més]\nCàmping i alberg municipal de Tivissa\nL’alberg està format per 8 habitacions amb 8 llits de llitera i banys comunitaris, i 3 habitacions dobles amb dos Llits i bany interior, també disposa de cuina i menjador per a grups a partir de 10 persones fent el menjar el personal de l’alberg .Com... [Veure més]\nservei de bar a l'estiu\napats per a grups\nAlberg i Masos Vilar Riu de Baix\nAl mig del meandre mes gran de l’Ebre, a una finca de fruitals i oliveres, amb un embarcador al riu, es troba el Vilar Riu de Baix. L’Alberg del Vilar Riu de Baix compta amb tots els equipaments i les comoditats per a que les estades dels joves, fam... [Veure més]\nroba de bany i de llit\nMunicipi: Mora la Nova\nAlberg de la Xarxa Nacional d'Albergs Socials de Catalunya, XANASCAT. Disposa d'habitacions de 6 places ( 3 lliteres), 9 habitacions en total. Disposa de 2 places adaptades a discapacitats. Habitacions sense bany interior, sala de jocs, sala de le... [Veure més]


Vidreres vol començar l'enderroc de l'antic cementiri demà dilluns - Diari de Girona\nVidreres vol començar l'enderroc de l'antic cementiri demà dilluns\nvidreres | d. jiménez 01.12.2014 | 06:05\nL´antic cementiri de Vidreres, en una de les entrades del municipi, ahir a punt per començar l´enderroc. carles colomer\nSi el temps ho permet les màquines començaran demà l'enderroc de l'antic cementiri de Vidreres, ubicat en una de les entrades del municipi i clausurat fa 20 anys. En les darreres setmanes s'han traslladat al nou cementiri les restes dels últims nínxols ocupats. Després de l'enderroc, el consistori vol convertir l'espai en un gran parc d'accés públic. El projecte ha estat redactat pels serveis tècnics del Consell Comarcal i té un pressupost de 94.774 euros.\nL'equip de govern va decidir aquest any acabar els tràmits per localitzar els familiars dels últims nínxols ocupats. Després de 20 anys, en quedaven una quarantena que són ara al nou cementiri degudament identificats. Amb el cementiri vell ja buit, en els últims dies s'han tallat els arbres exteriors i posat tanques a la zona per deixar-ho tot a punt per a l'enderroc que es preveu començar avui, va avanár l'alcalde, Jordi Camps.\nLes obres per tirar a terra el vell equipament tenen una durada aproximada de cinc dies i després començaran les tasques per reurbanitzar aquesta zona. En concret, va explicar Camps, es vol convertir l'espai en un gran parc. Així, la zona serà enjardinada, tot i que encara "s'ha de concretar" amb quins elements perquè "no suposi un gran cost en manteniment", i es descarta posar-hi un espai de jocs precisament per respectar el que havia estat. Així, s'adequarà l'entorn, instal·laran bancs i mobiliari urbà i asfaltarà una part amb l'objectiu que el parc sigui d'accés públic en una zona on "anar a passejar o a descansar".\nDe retruc, amb aquestes obres es millorarà una de les entrades més importants del municipi.


Un enfrontament entre els seus ocupants, de nacionalitat romanesa, i un altre grup que volia entrar ha provocat el succés\n18 de d’octubre del 2021. Actualitzada 19 de d’octubre del 2021 a les 10:06\nLa columna de fum resultava ben visible des de lluny. Onze dotacions de bombers s’han desplaçat aquesta tarda per apagar un aparatós incendi en una nau industrial ocupada de l’Hospitalet de Llobregat, concretament a l’avinguda de Vilafranca. El succés s’ha produït després d’un enfrontament entre els seus ocupants i un altre grup de persones que volia entrar per quedar-se en un recinte industrial pròxim a les vies de Rodalies, per sota del barri de la Florida. Els bombers han apagat el foc que no ha provocat cap ferit.\nSegons fonts municipals, fa temps que aquesta nau de propietat privada està ocupada per una colònia formada per una trentena d’immigrants de nacionalitat romanesa, i pel que sembla la discussió s’ha produït quan altres compatriotes volien també instal·lar-se aquesta tarda en aquest mateix espai.\nLa baralla ha arribat a l’extrem que s’ha provocat un incendi per la negativa dels ocupants de la nau. Els Mossos d’Esquadra estan investigant el que ha passat. Sense ordre judicial prèvia, i per tractar-se d’un recinte de propietat privada, no és viable un possible desallotjament per la policia.\nEl drama de la immigració Incendis L'Hospitalet de Llobregat


Un sindicat de professors alerta que grups negacionistes difonen per les xarxes maneres d'esquivar les quarantenes\nActualitzada 18/01/2022 a les 19:32\n© Una negacionista en una protesta.\nEl sindicat de professors de secundària Aspepc-sps ha alertat que "circulen per les xarxes" textos emesos per "presumptes grups o col·lectius de pares i mares d'alumnes negacionistes" on es fan indicacions de caire legalista per esquivar les quarantenes per covid-19.\nL'entitat aporta un exemple d'un d'aquests textos en què es recomana rebatre la instrucció de quarantena del centre afirmant que és delicte de discriminació i de coaccions, demanar l'ordre per escrit i advertir que el tema es posarà en mans d'advocats. També es recomana fer cas omís del requeriment si ningú "s'atreveix a donar la cara" i trucar els Mossos si al centre no es deixa accedir l'alumne. El text afirma que "en molts casos" els equips directius "es faran enrere". L'entitat afirma que també li consta que, en alguns centres, l'actuació de les direccions "davant les amenaces rebudes" és de "desistiment de les seves responsabilitats" pel que fa a "vetllar pel compliment de la normativa".


Pod Inn Huai'an West Huaihai Road Huaian Xina - Ofertes d'hotels amb els MILLORS DESCOMPTES EN LÍNIA\nNo 18,North Renmin Road,Qinghe District, Qinghe, Huaian, Xina, 223001\nHabitació Gran C\nMés informació sobre Pod Inn Huai'an West Huaihai Road\nSi el que està buscant és per un hotel ben situat a Huaian, no busqui més enllà de Pod Inn Huai'an West Huaihai Road. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPod Inn Huai'an West Huaihai Road també ofereix moltes instal.lacions per enriquir la seva estada a Huaian. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Pod Inn Huai'an West Huaihai Road la base perfecta per a gaudir de la seva estada a Huaian.


Escolto el mon – Llibreria Al·lots\nEl calaix de la Paula, Ja pot venir el drac\nEscolto el mon\nJa pot venir el drac (01)\nLes passades setmanes vaig estar una mica silenciosa, el temps se m’escola entre els dits, els dies van passant entre caixes amunt i etiquetes avall i les nits s’omplen de petites llums per poder anar llegint i descobrint joietes.\nPerò aquest dies, abans de l’embat del drac, us vull proposar lectures que de ben segur us ajudaran a escollir el llibre o els llibres per endur-vos a casa el dia del llibre. Aquesta secció intentarem que es publiqui els dilluns, dimecres i divendres d’abril.\nLa primera proposta és Escolto el món… per les meves orelles dels autors ucraïnesos Romana Romanyshyn i Andriy Lesiv, traducció de Pedro Alcalde i editat per Zahorí Books. La versió castellana està editada per Barbara Fiore (Fuerte, suave, murmurado, traducció de Marta Rebón i Ferran Mateo).\nEns trobem davant d’aquesta meravella, llibre guardonat amb el Bologna Ragazi Award a la categoria de non-fiction- i de cop tot es torna silenci. El poder de la imatge, amb una acurada i impactant forma gràfica, amb colors saturats i una constant cadència sonora en ells. Si, he escrit sonora. Us puc assegurar que aquest llibre il·lustrat és sonor. Comencem el recorregut des del silenci i la seva irrupció a l’univers. I a partir d’aquí, la narració ens transporta dins d’un pentagrama i tot sona. “El so és invisible, però atreu la nostra atenció. El sentim i després… l’escoltem”.\nNarració per explicar el so, pastilles informatives i una gràfica seductora i innovadora. Un llibre per descobrir què, com i per què escoltem, per fer una petita orquestra al nostre cap recorrent els instruments musicals, o la nostra pròpia veu. Un llibre que convida a tancar els ulls i buscar els sons del nostre cos, de la nostra casa i del nostre entorn -urbà o rural. I a on la comunicació també té un paper important.\nEscolto el món és un llibre que esdevindrà en imprescindible i que en dies com avui em commou profundament. Hi ha dies que tots necessitem una mica de silenci per escoltar el nostre cor, els nostres dubtes, les absències i la presència de qui ens estima de tot cor.\nObriu el llibre, aprofiteu les propostes del final –“val la pena escoltar”- i després tanqueu els ulls i escolteu el vostre món.\n©Romana Romayshyn i Andriy Lesiv. 2017. Zahorí Books.\n–>Escolto el món… per les meves orelles. Romana Romanyshyn i Andriy Lesiv. Traducció Pedro Alcalde. Impressió a GPS -Eslovènia. 2017. Edita: Zahorí Books.\n4 abril 2018 /0 Comentarios/por Paula Jarrin\nEtiquetas: Escolto el mon, ja pot venir el drac, sant jordi 2018, Zahorí Books\nhttp://www.llibreriaallots.com/wp-content/uploads/2018/04/escoltoelmon_Allots_01.jpg 1440 1920 Paula Jarrin http://www.llibreriaallots.com/wp-content/uploads/2016/01/allots-logo.jpg Paula Jarrin2018-04-04 15:12:362018-04-04 15:12:36Escolto el mon\nUn conte que… Camins d’aigua


Mor als 92 anys el pintor i escultor Josep Lloveras\nVa rebre la Creu de Sant Jordi l'any 2012 i va ser un important dinamitzador cultural de Cassà de la Selva\n3 min. Cassà de la Selva 03/09/2014 18:14\n651x366 El pintor i escultor Josep Lloveras El pintor i escultor Josep Lloveras\nEl pintor i escultor de Cassà de la Selva (Gironès) Josep Lloveras va morir aquest dimarts al vespre a l'Hospital Sant Pau de Barcelona a l'edat de 92 anys. Fill de pastors del Massís de les Gavarres, Lloveras va començar a formar-se als 14 anys i va dedicar-se a l'art fins als últims dies de la seva vida. Va viure a París, Mèxic, Cuba -on va assolir la seva maduresa creativa- i a Miami i el 1970 va retornar a Barcelona i a Cassà, on va convertir-se en un important dinamitzador cultural. La seva obra es compon bàsicament d'art sacre, nus femenins a l'oli i aquarel·les. L'any 2012 va rebre la Creu de Sant Jordi que atorga la Generalitat.\nNascut l'any 1922, va iniciar-se com a artista als 14 anys. Primer es va traslladar a Barcelona, on va començar a treballar de pintor de parets i després va estudiar a l'Escola Superior de Belles Arts on va començar a desenvolupar la temàtica religiosa. La seva primera exposició va ser a la Galeria Argos del Palau de la Virreina.\nEntre el 1948 i el 1952 va viure a París. L'any següent va anar a Mèxic per després instal·lar-se a Cuba, concretament a l'Havana, on va assolir la seva maduresa creativa i on va entrar en contacte amb Rafael Marquina i Angulo, amb qui va fer nombroses exposicions. L'any 1967 es va establir a Miami i després a Puerto Rico, i no va ser fins al cap de tres anys que va decidir tornar a Barcelona i a Cassà de la Selva, on va obrir dos estudis.\nL'any 1980 va fundar a la seva localitat natal l'Estudi d'Art Lloveras, on des de llavors es va convertir en un important referent cultural. L'any 2009 l'Ajuntament va signar un conveni amb l'artista per la creació d'una fundació per difondre i conservar la seva obra. Des de llavors, però, el projecte no ha avançat.\nIl·lusionat i actiu fins als últims dies\nJosep Lloveras va estar treballant fins fa dues setmanes, abans de ser ingressat a l'Hospital Sant Pau de Barcelona. Segons el director de l'Escola d'Art de Cassà de la Selva i alumne del pintor, Carles Torrent, havia fet reformes a l'estudi per treballar més còmodament i estava "entusiasmat" amb un projecte artístic. "Només tenia ganes de deixar l'hospital i anar cap al seu estudi perquè tenia al cap el que volia fer", ha explicat aquest dimecres, tot afegint que ha mostrat "entusiasme i il·lusió" fins a l'últim moment.\nLa seva obra pictòrica està repartida per Catalunya i en col·leccions particulars a l'estranger. La seva obra està formada bàsicament per obres d'art sacre, nus femenins a l'oli i aquarel·les. Al llarg de la seva vida va signar amb diferents noms: Lloveras, Lloveras de Reina, Sarevoll (per firmar els seus treballs eròtics) i Lloveras R.\nLa cerimònia de l'enterrament es farà aquest dijous a l'església Sant Martí de Cassà de la Selva a les cinc de la tarda.


Pèrgoles Bioclimàtiques - OFERTES - PERGOLAB.ES\nPressupost Online Contacte\nSopar al Jardí sense Humitat\nQuan arriba la nit pots tancar la làmina completament de la Pèrgola Bioclimàtica.\nMés Sol a l'hivern\nQuan arriba el fred podem obrir mes la làmina de la pèrgola d’Alumini bioclimàtica perquè ens entre el Sol, tot el contrari podem fer a l’estiu i jugar amb la làmina en els mesos d’entretemps.\nMoviment del Sol\nPodràs orientar les làmines de la Pèrgola Intel·ligent, fins i tot programar-les per a no deixar entrar el sol o tot el contrario.\nPèrgoles Bioclimàtiques la millor opció\nAra podràs gaudir la terrassa o jardí tot l’any gràcies a les Pèrgoles Bioclimàtiques. Podràs regular l’obertures de les làmines segons el clima o la necessitat i poder gaudir de la Pèrgola d’alumini Bioclimàtica tots els mesos de l’any.\nAmb el moviments de les làmines intel·ligents, podràs per exemple tancar per complet quan plou i continuar gaudint d’estar a l’aire lliure o orientar-les perquè la Pèrgola ventili l’espai interior en moments d’intensa calor.\nSom experts en Pèrgoles bioclimàtiques d’última generació amb materials d’alta qualitat molt duradors. Elegància i confort en la teva llar.\nPressupost Per WhatshApp\nGran varietat de Models i colors\nConsulti tots els nostres models intel·ligents de Pèrgoles bioclimàtiques. Els nostres experts podran assessorar gratuïtament.\nEls materials de les nostres Pèrgoles Bioclimàtiques són de màxima qualitat, aconseguint una durabilitat excel·lent.\nM'han instal·lat un Pergola Bioclimàtica a la terrassa, fins i tot autentica passada. De Luxe total\n– Cristina, Lloret de Mar\nAra puc gaudir d'estar tota la nit a la terrassa, no com abans que havia d'entrar per la humitat.\n– Miguel G.O La pobla de M.\nMaterial de molt bona qualitat. Els instal·ladors molt professionals, tot més ràpid del que creia.\n– Anna P, Blanes.\nAssessor Gratis WhatsApp\nAvui us parlarem de les pèrgoles bioclimàtiques un producte cada vegada més a l’alça i que està revolucionant el mercat de les pèrgoles i el disseny exterior.\nLes pèrgoles són una estructura feta de diferents materials, per a l’exterior que s’utilitza per a generar un espai d’ombra a la nostra terrassa i a la mateixa vegada ser un element decoratiu.\nQuè són les pèrgoles Bioclimàtiques\nSón estructures generalment construïdes d’alumini i la seva principal innovació és que estan pensades perquè s’adaptin a les condicions climàtiques de cada moment creant un ambient confortable a la nostra terrassa.\nPermetent-nos alhora poder gaudir de la nostra terrassa en qualsevol moment de l’any per les seves característiques tan extraordinàries de les pèrgoles bioclimàtiques.\nLes pèrgoles bioclimàtiques en alumini estan construïdes amb unes làmines orientables que permeten adaptar-se a cada situació climàtica obrint-se i tancant-se segons les necessitats de cada moment.\nLes pèrgoles poden convertir-se des d’una construcció estanca que no permeti entrar l’aigua de la pluja a una pèrgola tradicional que ens faci ombra.\nPerò no sols això! amb les pèrgoles bioclimàtiques aconseguim un ambient ventilat i un ambient acollidor i naturalment climatitzat.\nPer a poder afavorir un ambient estanc en cas de pluja però ventilat naturalment, l’estructura d’aquestes pèrgoles tenen en els seus laterals un sistema per a l’evacuació de l’aigua\nLes làmines orientables de les pèrgoles bioclimàtiques tenen una orientació d’entre 110° i 170° el que permet que es puguin tancar o obrir en funció de l’ambient que vulguem crear però permetent que la ventilació es generi de manera natural.\nSi fa molta calor a l’estiu podem tenir les làmines una mica tancades perquè no entri el sol però que pugui entrar ventilació en el lloc. SI per contra, estem en aquests dies de sol d’hivern en la qual volem que ens toqui el sol podem obrir totalment les làmines de manera que deixem entrar al sol completament perquè ens escalfi.\nPerò finalment, una de les característiques que no tenen la pergolas tradicionals, en dies plujosos, les làmines es poden tancar completament perquè es converteixi en una espècie de sostre completament hermètic a la pluja però permetent una ventilació natural.\nLes pèrgoles bioclimàtiques tenen molts avantatges en relació amb les pèrgoles tradicionals a continuació us detallem moltes de les raons per les quals val la pena invertir en una pèrgola d’aquest tipus.\nCom ja hem dit anteriorment, una de les característiques més innovadora i més extraordinària d’una pèrgola bioclimàtica és que si instal·lem una d’elles a la nostra terrassa tenim l’avantatge que podem gaudir de la terrassa tots els dies de l’any.\nEntre altres coses perquè com s’adapta a totes les estacions de l’any perquè ho fa una solució molt adequada per a l’aprofitament de la nostra terrassa a qualsevol moment de l’any. Ens protegeixen del sol, la pluja i el vent, per això és una molt bona solució.\nUna de les seves característiques més avantatjoses són que disposen de múltiples estils i dissenys el que podem trobar-nos des de dissenys moderns i looks de moda fins a dissenys més rústics o també més clàssics, això fa que s’integri perfectament en l’estil més adequat de la teva terrassa, la qual cosa la fa encara més ideal.\nEls materials amb els quals es fabriquen són 100% reciclables i s’adapten a qualsevol estil decoratiu.\nExisteix una varietat molt àmplia de tipus de pèrgoles, n’hi ha des de les més simples, que funcionen amb una manovella manual, o bé que s’accionen mitjançant un comandament que s’acciona electrònicament, fins als models més intel·ligents de pèrgoles bioclimàtiques, que les fa encara més desitjables.\nAquestes últimes són pèrgoles que disposen d’uns sensors, que es regulen automàticament, n’hi ha amb sensors de vent, pluja o sol i quan sorgeix una d’aquestes situacions les làmines de la pèrgoles s’orienten per a protegir-nos de l’una o l’altra.\nPerò és que el món de les pèrgoles bioclimàtiques no acaba aquí, existeixen una infinitat de complements per a aquestes, des d’incorporació de laterals, ja siguin cortines, corredisses o bé làmines o gelosies, fins a incorporació de llum o música tot controlat des del telèfon intel·ligent\nHi ha pèrgoles que permeten ser completament corredisses del sostre, anomenades làmines retràctils, que permet que en un moment determinat es puguin córrer completament el sostre i deixar-lo lliure, en mesos d’hivern on volem que ens entri tot el sol o bé per a tenir una bonica vetllada nocturna.\nLes pèrgoles bioclimàtiques a més són molt versàtils i es poden instal·lar perfectament en qualsevol espai exterior que disposis, és ideal a més per a ampliar una zona exterior del teu habitatge, les pèrgoles bioclimàtiques et permeten de forma no fixa generar un tancament parcial o total del teu exterior amb el que es tracta d’una bona fórmula per a la teva llar.\nA més com pot regular l’entrada de sol, una pèrgola bioclimàtica permet en els casos en els quals s’instal·la tocant la façana de l’habitatge, una reducció del cost d’energia cuidant del medi ambient.\nI sobretot per als més exigents que volen sempre tenir un espai màxim de confort i amb la màxima exigència, i que no han tingut bastant amb totes i cada unes de les característiques de les pèrgoles bioclimàtiques, a més existeix la possibilitat d’integrar-se un sistema de nebulización d’aigua perquè refresqui en els moments més calorosos i fins i tot sistema de calefactor per als més frioleros.\nAmb totes les múltiples prestacions que disposa i que podem integrar en les pèrgoles bioclimàtiques és fàcil pensar que els preus d’aquestes no poden ser iguals que els preus de les pèrgoles tradicionals.\nPerò si la veritat és que això és així, també hem de tenir en compte que els seus materials d’alta qualitat i pensades per a exterior, per a protegir-nos de sol, pluja o vent, les fan d’una estructura robusta i fort amb el que són estructures duradores amb el que fàcilment la inversió queda amortitzada\nA part que és una estructura que permet aprofitar la terrassa tots els dies de l’any el que el fa encara més assequible.\nNo t’ho pensis més, una pèrgola bioclimàtica és la solució per a la teva terrassa, és el present i el futur més innovador i més cool en confort exterior. Les pèrgoles ja han canviat la nostra forma de descans i gaudi de l’exterior amb molt bona nota. Un sistema molt adequat que no necessàriament ha de ser car, perquè la seva qualitat ho fa ser un sistema molt durador i amb el qual gaudiràs tot l’any del teu espai exterior.\nMolan els nostres preus!


Els Reis Mags i el Patge Makalí arribaran demà a Vilanova i donaran indicacions als infants per les xarxes socials - vilanovainformacio.cat - Portal de Comunicació de Vilanova del Camí\nAquest any, degut a la Covid-19, l’arribada des Reis Mags a Vilanova del Camí serà diferent. Des de l’Agrupació Cultural i Recreativa que organitza i coordina l’acte, expliquen que no serà possible la tradicional recepció a la plaça del Mercat però asseguren que els Reis no passaran de llarg i tots els nens i nenes de Vilanova del Camí rebran els seus regals.\nDemà dia 5 de gener, caldrà estar molt atents a les indicacions que ens vagin donant els Reis de Vilanova del Camí, des del seu canal de Facebook i d’Instagram. Està previst que a les 17:45 h els Reis ja donin les primeres indicacions.\nI a partir de les 18:00 h, caldrà estar molt atents al què pugui passar al carrer, especialment al cel.\nQuan s’escoltin repicar les campanes de l’església de Sant Hilari, voldrà dir que els Reis de l’Orient: Melcior, Gaspar i Baltasar, ja han arribat a Vilanova del Camí, acompanyats del Patge Makalí. I quan l’Himne dels Reis Mags comenci a sonar pels carrers de Vilanova, podrem sortir a la finestra o al balcó de casa per veure què passa.\nSes Majestats han comunicat a l’Agrupació Cultural i Recreativa que preparen una sorpresa per als infants del nostre municipi, perquè un dia tan especial com aquest, no hi falti ni la màgia ni la il·lusió.


Vallfogona del Ripollès emprèn avui una nova edició de les Jornades Tecnològiques - YCOM\nVallfogona del Ripollès emprèn avui una nova edició de les Jornades Tecnològiques\nFidel a la seva cita anual a primers de maig, aquesta nit arrenquen unes noves Jornades d’aquest poble a cavall entre Olot i Ripoll.\ncartell de les Jornades Tecnològiques d’aquest any\nCom ja és tradicional per aquestes dates, aquest cap de setmana es celebra una nova edició de les Jornades Tecnològiques de Vallfogona del Ripollès, que enguany comptaran amb tallers i xerrades sobre IPv6, Raspberry Pi, The GIMP, o Ansible.\nEl tret de sortida el donarà, avui mateix divendres dia 3, la projecció del documental “Som Legió”, on s’hi examina el moviment hacktivista Anonymous. A partir de demà dissabte dia 4, s’obren les portes d’aquesta nova edició, i es comencen a impartir els tallers i les xerrades.\nL’objectiu de les Jornades, organitzades per en Ramon Oliver, ha estat i és el de difondre la cultura del programari lliure i tot el moviment social i activista que hi ha al seu darrere, així com prestigiar la pràctica del hacking, sovint denostada pels mitjans de comunicació de masses i identificada amb pràctiques il·legals.\nA les Jornades hi tenen cabuda des de les xerrades més tècniques fins a les de difusió, i tothom hi és ben rebut, des de públic usuari final fins a veritables hackers experts en les més diverses tecnologies. L’objectiu és, precisament, la convivència i el coneixement d’un món tan desconegut pel gran públic com és el dels veritables hackers.\nEnguany, sense presència d’imatica.org\nMalgrat que habitualment aquest rotatiu és present a les Jornades Tecnològiques de Vallfogona de la mà del nostre editor i co-director Guillem Alsina, enguany i degut a compromisos professionals, això ha estat impossible. Tot i això, volem destacar el nostre compromís amb aquest i altres esdeveniments que es celebren per tota la geografia catalana, i que demostren l’interès i el vigor d’un teixit tecnològic molt actiu.\nEsdeveniment de Facebook de les Jornades Tecnològiques de Vallfogona del Ripollès


rba salut i gestió: El dia 29 de març aniré a treballar...\nLa vaga general ja està formalment convocada. Els líders de CCOO i UGT Srs., Fernández Toxo i Cándido Méndez han decidit oficialitzar allò que d’una manera oficiosa ja feia algunes setmanes que era sabut.\nNo discutiré el dret a convocar la vaga que respecto absolutament. La seva convocatòria és legal i legítima. Tanmateix el que si que poso en qüestió són les motivacions argüides pels líders sindicals convocants. Segons diuen la convocatòria de vaga és una resposta a la manca de voluntat del govern espanyol a negociar amb els representants sindicals la reforma laboral recentment aprovada pel govern central, i per que aquesta reforma representa “l’atac més greu mai fet a la classe treballadora”.\nEls líders de CCOO i UGT\nSrs. Fernandez Toxo i Mendez\nRespecto aquesta interpretació sindical dels fets, però jo crec que aquesta convocatòria de vaga amaga altres motivacions. Em sembla no estar massa errat si relaciono la convocatòria de vaga general amb la pèrdua de pes dels sindicats en el que serà a partir d’ara la negociació col·lectiva. En efecte, el pes dels sindicats en les futures negociacions serà molt més limitat que com havia estat fins ara atès que la reforma laboral dona prioritat als acords empresa-treballadors per sobre dels convenis sectorials i territorials. I això no agrada als sindicats doncs saben que les negociacions en les que ells participaran tindran poca rellevància. Segurament es limitaran a negociar la jornada laboral i poques coses més. El pes de la negociació es concentrarà en les empreses on empresaris i treballadors podran acordar sobre retribucions dineràries, organització del treball, etc., etc.\nJo crec que els sindicats intenten evitar aquesta pèrdua de poder i per tant de representativitat, doncs això els pot portar a una minva considerable d’afiliats i en conseqüència dificultats financeres per mantenir aquestes estructures tan burocratitzades i a la vegada inflades que tenen en aquests moments. Al meu entendre, amb aquesta vaga general els sindicats busquen més la seva salvació que defensar els interessos dels treballadors.\nPer altre banda, avui en dia en el mon del treball les coses han canviat. Ja no són com abans. Avui tenir un lloc de treball és un privilegi, i els treballadors ho saben. Els treballadors no volen posar en risc els seus llocs de treball i per això estan disposats a acceptar sacrificis importants. I ho estan per que saben que no tenim més remei que adaptar la nostra estructura productiva a la realitat que ens envolta i com en tantes coses, Europa marca el camí. Per tant els treballadors espanyols han de tenir unes condicions de treball similars (per no dir iguals) a les que tenen els treballadors dels països europeus d’avantguarda. El contrari és portar a les empreses espanyoles al desastre atès que els seu productes mai seran competitius en un mercat globalitzat. I portar-les al desastre implica el seu tancament, acomiadaments i un nivell d’atur del tot inviable.\nPer altre banda, els sindicats es queixen que la reforma laboral el que fa és abaratir l’acomiadament i a partir d’aquesta afirmació diuen que aquesta reforma l’únic que aconseguirà serà incrementar l’atur. Sobre aquest punt jo el que voldria és explicar que aquesta reforma el que aconsegueix és situar els costos laborals a nivell europeu i per tant fer que els productes i serveis produïts a casa nostra siguin competitius en els mercats internacionals. Només Grècia té un acomiadament tan car com el que teniem a casa nostra, i la veritat, jo no voldria veure’m com s’han vist els grecs. Sembla que els nostres sindicats pretenen que Espanya es converteixi en la segona part de la situació que ha viscut Grècia en aquests darrers 2 anys.\nJoan Coscubiela, exsindicalista i diputat per ICV\nal Congrés, gran piulador a Twitter contra la\nTinc el convenciment que si aquesta reforma hagués entrat en vigor fa tres anys, el nivell d’atur estaria molt per sota de les cotes actuals, per que com deia abans la reforma possibilita i facilita que les empreses i els treballadors puguin arribar a acords més enllà del que estableixen els convenis. Aquests acords, haurien evitat molts acomiadaments.\nÉs per tots aquests motius que jo el dia 29 de març aniré a treballar, per que considero que ningú millor que jo defensarà el meu lloc de treball. I tinc el convenciment que per alguns el seu suposat interès per defensar el meu lloc de treball només els serviria en el fons per defensar les seves pròpies prebendes. I jo vull continuar essent dels privilegiats que tenim la sort de tenir una feina.\nAnònim 12 de març de 2012, a les 13:46\nEl dia 29, serà prendre el pols a la democràcia. Ja veurem si qui volgui exercir el dret a treballar, podrà: Pot ser molts exercirant el dret de vaga forçats. A partir d`aquí, a veure el si Govern del PP pren consciència que cal tenir una llei de vaga que garanteixi el lliure exercici i garanteixi els serveis minims. La vigent normativa de vaga és preconstitucional, apedaçada per sentències que dificulten l`interpretació i el 4 de març va complir 35 anys. Però els sindicats no en demanen una de nova que tingui totes les garanties per tots els ciutadans.\nRicard Bosch 12 de març de 2012, a les 13:55\nEstic totalment d'acord: els piquets informatius actuen en contra del dret al treball de les persones, i ho fan amb total impunitat; malgrat això "intentaré" anar a treballar. Cal una reforma profunda del dret de vaga, especialment quan aquesta afecta als serveis públics: sanitat, ensenyament, transport públic, etc.


Fòrum d'Inversió d'ESADE BAN Barcelona | ESADE Alumni\nFòrum d'Inversió d'ESADE BAN Barcelona\n21juny 2017 de 18:00h a 21:00h\nBarcelona ESADE Edifici 3. Av. Esplugues, 92-96\nESADE BAN organitza el proper 21 de juny el Fòrum d’Inversió ESADE BAN, adreçat als inversors d’ESADE BAN i als emprenedors que cerquen finançament per part de business angels.\nESADEBAN és la xarxa d’inversors privats promoguda per ESADE Alumni, un punt de trobada entre inversors que cerquen noves oportunitats d’inversió i emprenedors que necessiten obtenir finançament per a les etapes inicials dels seus projectes. Aquest curs, la xarxa ha invertit un total de 4,7 milions d’euros a 33 start-ups, entre les quals destaquen Deliberry, Signaturit, thethings.iO i Red Points.\nEl Fòrum d’Inversió\nL’objectiu dels fòrums és presentar, als inversors d’ESADE BAN, start-ups innovadores, amb un alt potencial de creixement i amb una trajectòria positiva els darrers mesos.\nEls fòrums d’inversió d’ESADE BAN són actes reservats als membres de la xarxa d’inversors (inversors privats), als quals s’ofereix un flux regular d’oportunitats d’inversió.\nSi ets inversor i vols assistir al fòrum, cal que et facis membre d’ESADE BAN. T’hi pots apuntar enviant-nos un correu electrònic aquí.\nSi ets emprenedor i estàs interessat a presentar la teva start-up al Fòrum d’Inversió, no dubtis a fer-nos arribar el teu projecte per tal que l’estudiem a ESADE BAN.\nEls projectes presentats han d’ajustar-se al perfil següent:\n- Projectes a la fase inicial de desenvolupament o a la fase d’arrencada.\n- Innovadors i disruptius, preferentment models de negoci provats en altres mercats.\n- Amb potencial de creixement i escalabilitat global.\n- Amb un equip compromès (com a mínim, una persona amb dedicació a temps complet).\n- Que cerquin un soci inversor (financer o industrial): mínim, 50 K; màxim, 500 K.\n- Empreses constituïdes o en procés de constitució.\n- Models de negoci provats.\nCom pots enviar el teu projecte?\n1. Registre online. Registra’t emplenant el formulari online de la nostra plataforma\n2. El formulari. Omple tota la informació sol·licitada, de forma precisa i sintètica: descripció del projecte, dades comercials, equip, projeccions financeres i proposta d’inversió.\nEl document d’una pàgina d’extensió (executive summary), que es genera amb la informació facilitada és el més important i útil per despertar l’interès dels inversors d’ESADE BAN (v. exemple d’executive summary aquí).\n3. Documents adjunts. És indispensable adjuntar la documentació següent: presentació en PowerPoint als inversors, CV de l’equip promotor, pla de negoci, bases de participació a ESADEBAN, qualsevol altre document que l’emprenedor consideri necessari.\n4. Acceptació de les bases. Participar al Fòrum d'Inversió implica acceptar les bases de participació.\n5. Confirmació del registre. Un cop registrat, rebràs d’ESADE BAN un missatge electrònic de confirmació de la recepció de la teva sol·licitud.\nEl termini de presentació de projectes per a aquest Fòrum finalitza el 12 de juny de 2017. El Comitè d’Experts d’ESADE BAN avaluarà els projectes rebuts i seleccionarà els que es presentaran al Fòrum d’Inversió del 21 de juny.\n18.00 h Benvinguda al Fòrum d’Inversió a càrrec de Fernando Zallo, director d'ESADE BAN\n18.05 h Sessió de formació a inversors\n18.45 h Presentació de projectes emprenedors\n20.00 h Còctel de networking


Poble de menestrals - latira\nlatira / Comarca / Història i país / Poble de menestrals\nPoble de menestrals\nDes que vaig fer l’anterior article, en què lloava el canvi de Ripoll i el seu embelliment innegable, vaig començar a fixar-me, quasi sense voler-ho, en certs carrers, façanes i negocis tancats on, pel motiu que sigui, encara pervivia l’aspecte del Ripoll de fa trenta, quaranta, cinquanta anys.\nLes portalades de fusta, el color indefinible de les façanes no restaurades, els cartells que encara perviuen d’antics negocis o tallers tancats des de fa molts d’anys i una veu imaginària que semblava reclamar el seu paper en aquesta història: i nosaltres què?. I tenien raó: de fet, Ripoll ha estat sempre, sobretot, un poble de menestrals.\nVista de la fàbrica de Can Nicolau des del carrer del Cementiri, amb la xemeneia i el monestir de fons.\nDeixeu que m’expliqui: el monestir de Ripoll és molt bonic i molt important. Tots n’estem ben orgullosos. Ripoll nasqué i prosperà gràcies al monestir i la seva influència. No acceptar-ho seria fals, a més d’injust. També és cert, però, que amb l’esdevenidor dels segles des d’aquell llunyà segle IX, si Ripoll va tirar endavant fou sobretot pel treball i l’empenta de tots aquells que visqueren més enllà dels dominis monàstics. No dic pas res que no sapigueu. La història de la indústria de claus, la producció d’armes de foc i la farga ha estat a bastament estudiada. Aquell treball menestral definí el caràcter de la gent i forjà una aliança entre la persona i el poble.\nDesprés del setge i la destrucció de Ripoll de 1839, molts de ripollesos decidiren de tornar, tot i que el sentit comú aconsellava tot el contrari. Què els empenyia a tornar a començar en un lloc on a part d’un monestir abandonat tan sols hi havia piles de runa? Doncs possiblement la tossuderia de tornar a casa, que és el mateix que dir la fidelitat al seu poble, a Ripoll.\nAvancem. Aquest coratge antic no es va perdre amb l’avenir dels anys. Silenciats els martinets vingueren les fàbriques tèxtils que donaren feina i prosperitat a milers de ripollesos anònims. Paral·lelament arribaren les grans empreses del metall i a rebuf d’unes i altres es crearen multitud de tallers i tallerets que treballaven només per a abastir el que aquestes els feia falta. Però a part calia nodrir i abastar les dotze mil persones que arribàrem a ser pels volts de 1981.\nLa imatge en forja presidia fins fa pocs anys l’entrada de la ganiveteria Barral, al carrer de Mossèn Cinto Verdaguer.\nÉs el poble que els qui tenim més de quaranta anys encara podem recordar de quan érem petits. Tot i que la crisi de la indústria tèxtil ja es deixava sentir, el poble era de tallers, obradors, fusteries, serralleries, mecànics, botigues de reparació de tot tipus d’electrodomèstics, alimentació, roba, sabateries, sastreries, cosidors, impremtes… funcionant a ple rendiment en una època gens llunyana i al mateix temps tan llunyana en què quan quelcom s’espatllava era possible i barat arreglar-ho. Ara tot es regeix per una obsolescència programada i calculada. Quan una cosa s’espatlla pensar d’arreglar-la és car i complicat i la comprem de bell nou. Així ho volen els fabricants i així ho fem.\nSoc ben conscient que no és gaire atractiu fer un article amb fotos de portalons tancats, però són el símbol d’un temps, d’una època del poble i d’una manera de fer i de ser que també és la nostra i que no hem d’oblidar.\nSi avui dia podem plantejar-nos el futur del poble és gràcies a una generació de ripollesos que durant molts d’anys no es plantejaren res més enllà de seguir treballant. Hi ha viatges en el temps que només ens permeten la imaginació i la literatura. De ben segur que si poguéssim anar cinquanta anys enrere i entréssim en un d’aquests negocis per a demanar com veien el futur del poble, segurament ens haguessin respost quelcom similar a un deixa’m passar, noi, que vaig carregat, alerta, no prenguis mal.\nAquest treballar a pesar de tot és molt nostre. Critiquem el poble contínuament, i que ningú no s’ofengui que estem en família. Però aquí seguim. No en marxarem mai. Si podem guanyar-nos la vida aquí, Ripoll és sempre la primera opció. Tossuts com els ripollesos que el 1839 tornaren a un poble en ruïnes, com l’hostaler que obrí aquí el negoci en lloc de fer-ho a Barcelona, com el mecànic que restà al carrer dels Valls en lloc de llogar una nau a Vic. Alguna cosa ens reté aquí, i aquesta és la nostra virtut, tan antiga i tan important com el monestir. Ell, també, com a bon ripollès, s’aixecà de les runes i decidí quedar.\nVe’t aquí un dels millor exponents del que parlem. La Cuchillería Barral en una imatge actual i una de quan funcionava, l’any 2018. Fundada el 1890, aquesta ganiveteria i serralleria obrí les portes quan encara quedaven a Ripoll els darrers clavetaires.\nLa ganiveteria és avui tancada i tan sols roman en el record dels ripollesos.\nLa ganiveteria Barral presenta avui aquest aspecte.\nAbans hem dit que els martinets havien callat i no és cert. Els de l’antiga Farga Palau començaren a funcionar el segle XVII i seguiren treballant fins el 1978. Reconeguda pel seu valor històric, avui pot visitar-se tot concertant una visita guiada a l’oficina de turisme o al Museu Etnogràfic de Ripoll.\nLa Farga Palau.\nL’antiga Farga Palau restaurada, en una fotografia recent.\nLa Farga Palau en funcionament.\nUna altra porta tancada amb molta història: els antics magatzems de Can Guillamet, una empresa de vins que inicià l’activitat el 1883 i que segueix funcionant actualment al polígon dels Pintors. Les portes sempre eren obertes i ningú que visqués a prop pot oblidar les majestuoses botes i l’olor suau de vi que desprenien.\nAl carrer de Sant Jaume, un antic negoci tancat i barrat des de fa anys observa silenciós els vianants: era una botiga de comestibles. La regentava Enric Tubau amb la seva dona i les dues filles. Com a curiositat, foren els primers a introduir el iogurt de vidre.\nLa botiga de comestibles del carrer de Sant Jaume.\nAltre cop al carrer Sant Jaume, just davant de Can Tubau, aquesta estranya porta ens crida l’atenció, o si més no, hauria de fer-ho. Es tracta de l’obrador del serraller Anfruns, conegut com a ca l’Aiet. Aquest negoci funcionava des del segle XVIII i fou esmenat en els seus estudis pels folkloristes com a testimoni vivent del treball artesanal tradicional.\nEl carrer de Sant Jaume, un dels més estrets del poble.\nL’antic obrador Anfruns.\nEl carrer de Sant Jaume. A mà esquerra, l’antiga botiga de comestibles; a mà dreta, ca l’Aiet.\nSegur que us agradaria veure més enllà de la porta, oi? Aquí en teniu l’interior en una fotografia de 1935.\nL’obrador Anfruns l’any 1935. © Arxiu Comarcal del Ripollès.\nFotografia panoràmica dels carrer de Sant Jaume, amb tots els comerços tancats.\nNova vida a Ogassa\nFrancisco Moreno Navas diu:\n11 de desembre de 2021 - 1:16\nHola amigos que recuerdos estás puertas cerradas en los años 1960 era todo vida que tristeza 😢 ,llo mismos trabaje de tra de estás puertas con él amigos AFRUN\n27 de desembre de 2021 - 17:13\nJo vivia al carrer Pirineus, hi havia de tot al centre… Em fa molt pena i em dol molt veure tanta cosa tancada…\nRamon Prat diu:\n27 de desembre de 2021 - 21:26\nUn gran article ple de records i de nostàlgia, però res queda quiet, tot evoluciona i els pobles també. El que cal és conservar l’essència, podrem?


8 raons per les quals Peppa Pig és el pitjor - Família\n8 raons per les quals Peppa Pig és el pitjor\nTants pares mantenen una relació d’amor / odi amb Peppa Pig.\nCom a protagonista d’un dels programes de televisió dels nens més vistos, que abasta gairebé 250 episodis en més de 20 idiomes a tot el món, definitivament és un gran nom de la llar, però és realment tan popular, o simplement ens encantaria odiar el petit porquer?\nLa doctora Karen Phillip, experta en criança, ha advertit recentment als pares dels perills que deixa el seu fill seure i veure programes de televisió no educatius, com Peppa, ja que podria afectar el seu comportament.\nànec en salsa hoisin\n'Els nens estan perdent la capacitat de desenvolupar habilitats en l'empatia i la lectura del llenguatge corporal de les altres persones perquè ja no en sintonitzen', va dir.\nEn particular, Peppa Pig ha suscitat preocupacions sobre problemes de comportament. Les mares i els paios de tota la xarxa tenen opinions diverses sobre el porc favorit de la nació i si el programa ensenya als nens un mal comportament o només mostra un personatge amb molta personalitat, però francament, no anem a jugar a l'advocat del diable amb aquest. .\nA continuació es mostren els principals motius pels quals Peppa Pig de vegades, bé, xucla i apostem que esteu d’acord amb més del que espereu.\n1. La seva vergonya desgràcia del pobre Daddy Pig\nImatge: Play Doh Learning\nPeppa no només va fer la contrasenya a la casa de l'arbre secret 'Daddy's Big Tummy', sinó que sempre ho deia gros o escridassant 'SILLY DADDY!'\nfes els teus propis regals\nFins i tot quan Daddy Pig comença a fer exercici i li diu a la seva filla que 's’adapta de forma natural', ella el perjudica dient-li: 'No us sembla gaire adequat; la vostra panxa és gran!' Els pares fins i tot s'han queixat que ha fet que els fills siguin menys sensibles. a d’altres:\n'Ha causat que el meu nen digués a tothom que tenia' grans panxes de porcs ', ha tuitejat una mare.\nDeixeu-lo en pau, Peppa!\n2. El seu costum de saltar en basses enfangades\nSabem que és un porc, i això és el que fan els porcs, però també ho és ara el que fan els nostres fills en CADA UNA ESCOLA MURADA ESCOLA, així que gràcies Peppa. Gràcies un munt.\n3. La seva xicoteta incessant quan perd una partida\nImatge: Peppa Pig Episodis anglesos\nRes com ensenyar als nostres fills a ser de veritat dolor perdut ... No els donem més que lamentar, oi?\n4. La seva descarada brutalitat quan es tracta dels seus amics\nCom es demostra en el clip anterior. Tan salvatges.\n5. La seva mala utilització de la paraula 'yuk!'\nImatge: Canal Oficial Peppa Pig\nAra ho escoltem en resposta a tot: sopar, les nostres cares al matí, l’estat del cotxe ... Ja n’hi ha prou.\nrisotto mundial d'aprimament\n6. I la seva altra eslògan encisadora: 'Ja no m'agrada, no ets el meu millor amic'\nEstà ensenyant als nens a deixar caure els beixos, així que ara també podeu culpar-ne de qualsevol fanal.\n7. És una germana gran\nEl pobre petit George Pig sempre està exclòs dels jocs de la seva germana quan té un amic, i segueix dient-li que no pot fer les coses perquè és petit. Podeu fer qualsevol cosa, George! No la deixeu caure. I potser deixeu d’exigir pastissos de xocolata i escriviu “wahh” tot el temps. Només un suggeriment.\n8. Això. ESPORT.\nÉs prou dolent que hagem de sentir tota la família de porcs xisclant cada dos minuts, però un cop el fill comenci a desenvolupar-lo com a segon idioma? Ungles en una pissarra.\nVam trobar a faltar cap motiu o esteu al camp d’amor Peppa? Feu-nos-ho saber als comentaris següents ...\nL'estrella de Once Upon a Time, Sean Maguire, dóna la benvinguda al segon fill amb la dona Tanya\nel repte especial de k de 2 setmanes de kellogg\nde tornada a l'escola\nrecepta de salsa blanca per al pollastre\nrecepta americana de remolins vienesos\nsoci de Russell tovey


Estudis postobligatoris sense el graduat d’ESO | INS Josep Pla\nPer a l’alumnat que pot acabar l’ESO sense obtenir el graduat hi ha diverses possibilitats:\nSi l’alumne té 16 anys pot seguir els Programes de Formació i Inserció (PFI) i si els aprofita adequadament pot accedir a una formació complementària per obtenir el graduat en ESO o accedir als cicles Formatius de Grau Mitjà.\nSi l’alumne fa 17 anys abans que acabi el curs pot presentar-se a la prova d’accés als cicles formatius de grau mitjà. Si la supera pot cursar un cicle formatiu encara que no obtingui el graduat.\nÉs imprescindible ser atès per les persones tècniques del Pla Jove de Nou barris que és el referent de l’Institut Josep Pla.\nUn equip de tècnics del programa orienta sobre els itineraris formatius més adients per a la transició al món laboral o el retorn al sistema educatiu reglat d’aquests joves.\nA Barcelona hi ha tècnics responsables del programa a cada districte que inicien amb cada jove interessat o interessada un procés d’informació, assessorament i acompanyament individualitzat mitjançant un acord respecte l’itinerari més adequat per a cada cas.\nEl servei de Pla Jove que correspon al nostre institut és el de Nou Barris que està situat a l’Espai Jove Les Basses ( C/ Teide, 20)\nEstan adreçats als joves que compleixin 16 anys d’edat i en l’any d’inici del programa, i que no tinguin el títol de graduat en secundària.\nSón cursos formatius que han de permetre a joves introduir-se de nou en el sistema educatiu per prosseguir estudis de formació professional. Han de facilitar, també, l’aprenentatge imprescindible per accedir al mercat de treball amb millors possibilitats d’obtenir una ocupació qualificada i duradora.\nLa durada dels programes de formació i inserció és d’un curs i amb una durada total de 1.000 hores.\nResum informatiu sobre els PFI (Darrera revisió: Gener 2020 PDF)\nOferta formativa pública PFI 2018-19\nTrobareu la informació completa a la web del Consorci d’Educació de Barcelona i a la web del Departament d’Ensenyament.\nLa prova d’accés als Cicles Formatius de Grau Mitjà (CFGM) s’adreça a les persones que volen accedir a un cicle formatiu de grau mitjà de formació professional, però no tenen el títol de graduat en educació secundària (o equivalent).\nInformació de les proves d’accés a CFGM\nA la web del Departament d’ Ensenyament trobareu tota la informació sobre les proves d’accés. La web Estudiar a Catalunya completa la informació anterior amb l’explicació sobre els cursos per preparar les proves d’accés.\nEl curs específic per accedir als Cicles Formatius de Grau Mitjà (CAM) s’adreça a les persones que volen accedir a un cicle formatiu de grau mitjà de formació professional, però no tenen el títol de graduat en educació secundària (o equivalent). Per poder cursar aquests estudis cal complir 17 anys en l’any de matriculació.\nInformació sobre els CAM\nTrobareu tota la informació sobre els CAM a la web Estudiar a Catalunya.


Reconegut restaurant Noma per tornar a obrir com a bar de vins i hamburgueseries- Winestealssd.com - Notícies Vins\nPrincipal Notícies Vins Reconegut restaurant Noma per tornar a obrir com a bar de vins i hamburgueseries...\nReconegut restaurant Noma per tornar a obrir com a bar de vins i hamburgueseries...\nCrèdit: Wikipedia / Flickr (2010)\nNoma va dir que tornaria a obrir a partir de l'hora de dinar el 21 de maig amb una vinoteca exterior als jardins de Copenhaguen.\nEls hostes no necessitaran reserves i podran demanar hamburgueses amb formatge i hamburgueses vegetarianes, va dir el restaurant de dues estrelles Michelin que ha estat nomenat diverses vegades com el millor del món.\nEstà prevista una reobertura completa per a una data posterior, però la mudança de Noma és un exemple de com els restaurants i cafeteries de diversos països han iniciat el procés provisional de desbloqueig de les seves portes a l’era del coronavirus, tot i que molts han continuat oferint ordres per emportar durant el tancament.\n'Sentim en la primera fase de la reobertura que volem estar oberts a tothom', va dir René Redzepi, xef i copropietari de Noma Publicació d’Instagram aquesta setmana. 'Hem de curar, així que prenem un got i una hamburguesa, esteu tots convidats'.\nNoma va dir que la seva vinoteca exterior obriria de dijous a diumenge entre les 13:00 i les 21:00, amb les comandes de menjar per emportar també disponibles.\nVa afegir: 'Garantir la salut i la seguretat dels nostres hostes i personal és de la màxima importància, de manera que seguirem totes les directrius i requisits del nostre govern'.\nAl costat de Dinamarca, alguns restaurants i cafeteries han començat a obrir les seves terrasses exteriors a Itàlia i Alemanya, mentre que les autoritats d’Espanya i Grècia han parlat de la possibilitat d’una temporada turística d’estiu.\nNo obstant això, les restriccions de viatge i les advertències contra viatges no essencials continuen vigents a molts països, i l’alleujament de les restriccions de bloqueig depèn de l’evitació d’una segona onada de casos de Covid-19.\nA França, els restaurants i cafeteries havien de romandre tancats com a mínim fins al 2 de juny i el govern del Regne Unit ha suggerit que alguns restaurants puguin tornar a obrir-se al juliol.\nAls Estats Units, l'Associació Nacional de Restaurants ha publicat directrius sobre com els membres poden començar a obrir les seves portes una vegada més, tot respectant els controls d'higiene i les mesures de distanciament social.\nEs va calcular que vuit milions d'empleats del restaurant havien perdut la feina o havien estat desplaçats als Estats Units durant la crisi de Covid.\nAlgunes investigacions han suggerit que els comensals es van dividir sobre si havien de tornar als restaurants.\nUna enquesta a 2.000 bevedors de vi als Estats Units, per encàrrec de Wine Intelligence, va trobar que 'al voltant del 40% va dir que tindria menys probabilitats de visitar un restaurant, mentre que el 27% va dir que seria més probable'.\nEs deia que els consumidors més joves eren més propensos a tornar.\nAl Regne Unit, una enquesta a 1.000 bevedors de vi va trobar que 'al voltant del 30% va dir que tindria menys probabilitats de visitar un restaurant, mentre que el 21% va dir que seria més probable', va dir Wine Intelligence la setmana passada.\nKate Nicholls, cap executiva de l’organisme comercial UK Hospitality, va dir que la reobertura de llocs requeriria una planificació en profunditat amb funcionaris governamentals. 'No hi ha un enfocament únic per a tots', va dir.\nCom maridar vi amb hamburgueses\nOpinió dels sommeliers: com Covid-19 ha canviat el meu món\nCom s’adapten els consultors de vins de Bordeus al bloqueig\nGuia de viatges Decanter al sud del Roine...\nMés enllà de Torrontes: Descobriu els vins blancs argentins...\nRioja de gran valor amb puntuacions altes...\nl'alcohol mata e coli


La Boira directa a 2a Divisió!\n17 oct 18 La Cristina i la Boira guanyen la segona jornada de la lliga catalana en iniciació on en Fran i en Fox van ser segons i obté el resultat per pujar a segona divisió.\nEls més (cada cop menys) novells del club donàvem el tret de sortida a la segona jornada agilitista organitzada per la FCAG, aquest cop a Les Fonts (Terrassa). A les 8 es mesuraven els gossos que encara no ho havien fet i aquells que sol·licitaven una segona medició.\nLa Winter es trobava en aquesta situació i estava a les instal·lacions on havia resultat midi en una medició anterior. Tots estàvem pendents de si es repetia la fita, però el peu de rei va dictaminar que li tocarà saltar amb els gossos grans. De res va servir que la Winter protestés dient que cap rei li diu que ha de fer, que ella és republicana!\nAl cap d'una estona, a les 8:30, començava un jumping assequible però amb un parell de punts on s’havia de vigilar d’acompanyar bé i una entrada a l’eslàlom una mica complicada.\nLa primera peluda a saltar va ser la Boira que, amb tan sols un refús en un salt, va deixar el llistó ben alt!\nTot seguit era el torn d’en Fox, que va sortir amb les ganes amb què ens té habituats, però 3 pals van caure pel camí a més d'un refús a l’entrada de l’eslàlom.\nEl més novell dels quatre caniquillos era el següent a saltar, parlem d’en Joan Miquel i la Cloe. Després d’insistir amb el quiet, van començar una pista que prometia bastant, però la Cloe va refusar el mateix salt que la Boira i posteriorment va fer el salt al revés quedant eliminada, una llàstima.\nFinalment, la Winter tancava la ronda de jumpings i, havent vist que la Cloe es solidaritzava amb la Boira, va decidir fer el mateix amb en Fox. Així que un refús i dos palets a terra que tampoc cal tirar-los tots, com fa el paticorto!\nTornem a la pista, ara per fer la mànega d’agility, amb les zones que tant ens agraden a tots. El recorregut agradava, semblava força fluït tot i tenir trampes, algunes una mica estranyes (per gossos que prefereixin la passarel·la a un túnel).\nEl primer a saltar va ser el Fox, que va fer una pista molt ràpida, sense refusos i sense penalitzar a les zones, llàstima que va tornar a tirar 3 pals. Així i tot, van aconseguir pujar al podi amb un bon segon lloc a la classificació global!\nTot seguit era el torn de la Boira, que estava decidida a superar-se a ella mateixa i vaja si ho va fer! Pistassa a 0, guanyadora de la prova i ascens a 2a Divisió! Enhorabona equipàs!\nEn el torn dels gossos grans el resultat va ser diferent.\nPrimer a la Cloe li va passar exactament el mateix que al jumping, eliminada en refusar un salt i després fer-lo al revés, així que el Joan Miquel va aprofitar per treballar les zones i l’eslàlom.\nSeguidament, la Winter arribava a la passarel·la amb un parell de pals a terra i un refús, així que quan no es va aturar a la zona, el David no va dubtar ni un segon en eliminar-se per tal de treballar bé el 2 on 2 off.\nAixò és tot! Diumenge vinent ens veiem a Reus!


El “toc de queda” en un món desigual | cde\nHome » Notícies » El “toc de queda” en un món desigual\nPosted on J des., 2020 in Notícies\nEl “toc de queda” en un món desigual\nCom es poden “quedar a casa” els que no tenen casa?\ndesembre 2020 – gener 2021\nFa molts anys, en la dècada dels 80 vaig passar un estiu a Angola. La guerra, que ja durava vint anys, tenia una treva per qüestions merament polítiques com acostuma a passar, i per tant, alienes a la vida del poble en el que jo, únicament, em trobava.\nEl que vaig veure no l’oblidaré mai. Mentre en el cim del país en litigi discutien i manipulaven l’ús de les armes o el desarmament, el poble vivia les conseqüències de tots aquells anys de tragèdia col·lectiva: eren tants els mutilats que s’arrossegaven pels carrers de les ciutats en runes, sense cames o amb altres amputacions a causa, sobretot, de les mines antipersones, que esgarrifava. Danys col·laterals, deien.\nAquest any 2020, passarà a l’Historia com l’any de la famosa pandèmia del coronavirus. Mentre des del cim de cada país o de cada ciutat es discuteix sobre la manera d’actuar davant la gravetat de la situació, molts ens dediquem a contemplar angoixats els nous “mutilats” d’aquesta guerra que la natura del nostre planeta maltractat ens ha declarat.\nEn les llargues cues de persones que els nostres carrers han contemplat no mancaven cames o braços, però mancava allò més necessari per a viure amb dignitat.\nI quan cada nit podíem escoltar en els informatius les paraules dels nostres governants o qualsevol dirigent amonestant els oients a no sortir de casa seva, jo -com una gran part de la ciutadania- em preguntava: però què poden fer tots els que injustament no tenen casa?\nGairebé un any després de manifestar-se els primers síndromes de la Covid19, la situació de pobresa, que ja mostrava des de feia temps el seu rostre, s’ha fet més palesa.\nM’atreviria a dir que en aquests moments la característica més manifesta de les noves pobreses i els nombrosos empobriments es la manca d’esperança. Si la desesperació és una tragèdia humana, la desesperança pot ser el seu llindar.\nM’han impressionat unes paraules del Papa Francesc en la Fratelli tutti: “El camí vers la pau no implica homogeneïtzar la societat, però sí que ens permet treballar junts…, Perquè mai ningú ha d’ encasellar l’altre pel que ha pogut dir o fer, sinó per la promesa que duu dins seu, promesa que sempre deixa una escletxa a la esperança.” (n. 228)\nTeresa de Jesús es queixava de la poca influència que tenia la paraula de les dones. I en un crit de súplica molt curiós, li diu al Senyor que tant de bo tingués la seva veu força per arribar “als que manen”…\nJo, como teresiana que sóc, li vull prestar la meva veu sense estar molt segura de que aquest manifest arribi a aquells als quals es referia la Santa i pels quals jo els demanaria una lluita per la pau veritable. La pau que s’assoleixi de treballar plegats per aquells elements de la nostra societat que requereixen un esforç comú per a aconseguir pal·liar la pobresa que està marginant a tanta gent; fins i tot arribant a l’acció de “descartar”-los , paraula que tant fa servir el Papa Francesc. Un esforç comú per aconseguir un món més just, que hauria de beneficiar-se de les dues mans: la de l’administració pública i la de la solidaritat.\nL’administració, com a responsable de una societat en la que hi càpiguen tots dignament. En l’anàlisi tan realista que en la Fratelli tutti es fa del món actual, el Papa ens diu que “la millor manera de dominar i avançar sense límits és sembrar desesperança i suscitar la desconfiança constant, ni que sigui disfressada darrera la defensa d’alguns valors…. La política ja no és així una discussió sana sobre projectes a llarg termini per al desenvolupament de tothom i el bé comú, sinó tan sols receptes de màrqueting que troben en la destrucció de l’altre el recurs més eficaç”. ( n. 15)\nPerò l’altra mà que per una societat més justa cal que actuï és la de la solidaritat entre la població activa. Que comenci per renunciar al consumisme i a l’especulació que oblida la multitud de descartats, ofegats per les grans potències econòmiques que governen el món. Potències econòmiques que destrueixen la classe mitjana i creen cada vegada més bosses de pobresa i multitud de víctimes de l’especulació financera o la de l’habitatge.\nLa meva pobre veu s’uneix a milers d’altres veus que ens volem manifestar a favor d’una pau fonamentada en una societat més justa, tot allargant les seves dues mans: la de la justícia social, i la de la solidaritat fraterna, entre la societat que vulgui renunciar a l’acumulació en bé d’un repartiment just de les riqueses.\nM. Victòria Molins,\nReligiosa de la Companyia de Santa Teresa de Jesús, i promotora de l’Hospital de campanya de la parròquia de Santa Anna de Barcelona\nText aportat per Justícia i Pau de Girona, per a la reflexió de grups, moviments i parròquies a l’Advent 2020 i a les Caminades i Rutes per la Pau de les comarques gironines 2020-21